**Helsinki Citycopter**, virallisesti Aerocom Aviation Oy, on suomalainen lentoyhtiö ja kaupallinen lento-operaattori, jonka toimintaa ovat yksityiset tilaus- ja liikelennot helikoptereilla. Yhtiöllä on Suomen viranomaisen myöntämä liikennelupa (OL) ja lentotoimintalupa (AOC).

Historia
--------

Joonas Nurmi ja Ari Kallinen perustivat ensimmäisen yhtönsä vuonna 2011. Aerocom Oy keskittyi airbnb-majoitukseen ja concierge-palveluihin.

Kun Nurmi lomautettiin kesällä 2020 koronan vuoksi Finnairilta, hän ja ammattilentäjänä toiminut Kallinen päättivät laajentaa yritystoimintaansa uudenlaiseen helikopteriyritykseen.  Nurmi oli työskennellyt 15 vuoden ajan niin matkustamohenkilökunnassa kuin monissa maaorganisaation tehtävissä. Kallinen oli paitsi lentäjä myös lennonopettaja ja työskennellyt lentotoiminnanjohtajana Scanwingsillä. Suomea he pitivät ideaalina maana helikopterimatkailuun pitkien etäisyyksien ja harvan lentokenttäverkoston vuoksi. Toimintaansa he vertasivat taivaalla operoivaan taksiin. Ajatusta päätettiin kokeilla kahden viikon ajan syksyllä 2020.  He vuokrasivat Airbus Corporate H125 -helikopterin  ja myivät ensimmäiset lennot sosiaalisen median kautta. Kahdessa viikossa yhtiö oli myynyt kapasiteettinsa koko talveksi. Ensimmäiset tuotteet olivat elämyslentoja, joilla katsottiin auringonlaskun alkua Helsingissä tai saaristossa. Yhtiö operoi lentojaan alkuvaiheessa yhteistyössä helikopteriyhtiö Heliwestin kanssa. Ensimmäisen talvikauden aikana yhtiö teki lähes 200 lentoa.

Joulukuussa 2021 yhtiöllä oli käytössään kolme helikopteria.

Yhtiö sai oman lentoitoimintaluvan (AOC) Suomen ilmailuviranomaisilta maaliskuussa 2022. AOC:n ja liikenneluvan myötä se sai alkaa kehittää itsenäistä operointia, uusia palvelutuotteita, lentoreittejä ja yritystoimintaa. Toukokuussa yhtiöllä oli 8 työntekijää. Yhtiön mukaan sen tyypillisimmät lennot suuntautuivat Helsingistä Ahvenanmalle, Hankoon tai Turun saaristoon. Kesällä sillä oli käytössään viisi helikopteria, joista neljä oli matkustajalentokäytössä. Suomalaisten asiakkaiden lisäksi yhtiöllä oli esimerkiksi yhdysvaltalaisia asiakkaita. Vuoden liikevaihto oli yli miljoona euroa.

Maaliskuussa 2023 yhtiö osti lentokoulu Salpauslennon (aiemmin SL Flight Training) nimen, liiketoiminnan, tukikohdan Pirkkalan lentokentältä sekä kaksi lentokonetta. Yhtiön viidestä pilotista suurin osa oli myös lennonopettajia. Lentokoulu koulutti sekä lentokoneen että helikopterin lentämistä, vuosittain koulusta valmistuu noin 10-20 lentäjää.

Organisaatio
------------

Aerocom Aviation Oy on Aerocom Oy:n tytäryhtiö Aerocom Aviation Oy:n aputoiminimiä ovat Helsinki Citycopter, Salpauslento, SL Flight Training ja Nordic Citycopter.

Palvelut ja asiakkaat
---------------------

Yhtiön tuotteet liittyvät liikematkustamiseen, lentokonematkailun syöttöliikenteeseen ja elämysmatkailuun.

Toukokuussa 2022 yhtiön asiakkaista 20 prosenttia oli ulkomaalaisia, jotka tulivat esimerkiksi Yhdysvalloista ja Arabiemiraateista. Heitä ovat esimerkiksi kansainväliset yritysjohtajat ja artistit, jotka saapuvat Suomeen yksityiskoneella tai reittilennolla, eivätkä halua käydä lentoasemalla. Yhtiö hoitaa heidän puolestaan rajamuodollisuudet ja matkatavaroiden siirron, minkä jälkeen heitä kuljetetaan kopterissa ympäri Suomea muutaman päivän ajan. Kiireisiä asiakkaita voidaan vielä katsomaan esimerkiksi luontokohteita, kuten saaristoa, he voivat vierailla Helsingin lisäksi vaikka Tukholmassa.

Suomalaisia asiakkaita taas ovat muun muassa polttariseurueet ja kihlaparit, jotka ovat kiinnostuneet esimerkiksi yhtiön elämyslennoista. Niitä tehdään esimerkiksi auringonlaskun aikaan Helsingissä, Kainuussa taas voi seurata karhujen ateriointia lasiseinäisen mökin vieressä.

Kalusto
-------

Yhtiö operoi muun muassa kahdella uudella Airbusin edustusluokan helikopterilla (Airbus Corporate ACH 130). Yhtiö oli ensimmäinen Pohjoismaissa, joka otti kyseisen mallin käyttöönsä.

Yhteiskuntavastuu
-----------------

Yhtiö oli ensimmäinen pohjoismaalainen kaupallinen helikopterioperaattori, joka alkoi käyttää uusiutuvaa lentokerosiinia. Keväällä 2022 yhtiö kertoi tavoittelevansa hilineutraaliutta lähivuosina ja minimoivansa yrityksen toiminnasta syntyvää hiilijalanjälkeä tunnistaen lentoliikenteen vaikutukset ympäristölle.

Tunnustuksia
------------

* Yhtiölle on ainoa suomalainen ilmailualan yritys, jolle on myönnetty Sustainable Travel Finland -tunnus.
* Uudenmaan liitto nimitti yhtiön vuoden 2022 startup-yhtiöksi
* Yhtiön Fly, Dine, Sail -paketti voitti Visit Finlandin matkatuotekilpailun. Pakettiin kuului ulkomeren saaristossa nautittu viiden tähden illallinen ja paluu katamaraanilla.

Lähteet
-------

1. 1 2 3 4  Mikko Metsämäki: Suomi sai uuden lentoyhtiön, kun viranomaiset antoivat helsinkiläisyhtiölle toimiluvan *Kauppalehti*.  29.9.2023. Viitattu 30.9.2023.
2. 1 2 3 4 5 6 7 8 9 10 11  Janne Soisalon-Soininen: Joonas Nurmi tuli New Yorkiin selvittämään, mihin miljardöörit ovat tottuneet – Suomessa alkaa kesällä matkailu, joka vie luksuksen uudelle tasolle *Kauppalehti*.  29.9.2023. Viitattu 30.9.2023.
3. ↑  Petteri Mäkinen: Yksityiselle helikopteriyhtiölle tukikohta Tampere-Pirkkalaan – Teki kaupat täällä jo toimineesta lentokoulusta *Tamperelainen*.  22.3.2023. Viitattu 30.9.2023.
4. ↑  Helsinki Citycopter aloitti yhteistyön Finnairin kanssa – osa Finnair Plus -kanta-asiakasohjelmaa | lentoposti.fi *www.lentoposti.fi*.  6.7.2021. Viitattu 30.9.2023.
5. 1 2 3 4 5  Mikko Pulliainen: Kun pitkä ura Finnairilla tyssäsi koronapandemiaan, Joonas Nurmi perusti Suomeen uuden lentoyhtiön – "Meillä oli tuhannen euron budjetti, liisasimme riskillä" *Tekniikka&Talous*.  5.4.2022. Viitattu 30.9.2023.
6. 1 2 3 4 5 6 7 8 9  Ilmailu | Kopteriyrittäjät huomasivat, että hinta ei ole ongelma, kun elämystä etsivä tahtoo lennon saaristoillalliselle, auringonlaskua ihailemaan tai karhujen luo Kainuuseen *Helsingin Sanomat*.  13.12.2021. Viitattu 30.9.2023.
7. 1 2 3 4 5  Kauppalehti: Aerocom Aviation Oy *Kauppalehti*.  29.9.2023. Viitattu 30.9.2023.
8. 1 2 3 4 5  Salla Rajala: Helsinki Citycopter loi lähes tyhjästä pandemiaan sopivan lentobisneksen – "Ihmettelemme, miksi kukaan Suomessa ei ole tehnyt tätä" *Kauppalehti*.  29.9.2023. Viitattu 30.9.2023.
9. ↑  Mikael Vehkaoja: Tonnin alkusijoituksesta syntynyt luksusbisnes tarjoaa elämyksiä helikopterin kyydissä: "Viime viikolla oli kolme kosintaa" *Kauppalehti*.  29.9.2023. Viitattu 30.9.2023.
10. 1 2 3 4 5 6 7  Kirsi Jääskeläinen: Joonas Nurmi haluaa tietää, mitä luksus tarkoittaa Yhdysvalloissa – "Näille ihmisille aika on rahaa" *Ilta-Sanomat*.  8.5.2022. Viitattu 30.9.2023.
11. ↑  Juho Korpela: Tampereen keskustasta pääsee jatkossa helikopterikuljetuksella Helsinkiin – hinta 3 000 euroa *Aamulehti*.  6.5.2022. Viitattu 30.9.2023.
12. 1 2  Mikael Vehkaoja: Helikopterikyytejä tarjoava Helsinki Citycopter levittäytyy Keski-Suomeen: "Tampereesta tulee meille merkittävä solmukohta" *Kauppalehti*.  29.9.2023. Viitattu 30.9.2023.
13. ↑  Aerocom Aviation Oy - Y-tunnus: 3243428-4 - Yritystiedot, taloustiedot, päättäjät & hallituksen jäsenet *www.finder.fi*. Viitattu 30.9.2023.
14. 1 2  Niklas Tallqvist: Nordens modernaste helikoptrar har landat i Finland *www.hbl.fi*. Viitattu 30.9.2023. (ruotsiksi)

Aiheesta muualla
----------------

* Aerocom Aviation
* Helsinki Citycopter